Եւ անկախ առաջիկայ ընտրութիւններում մասնակցութեան բարձր ցուցանիշից, չափաւորական ու պահպանողական ճամբարների միջեւ բնական թէ° արհեստական մրցակցութիւններից, Իրանի ժողովուրդը, ասել է թէª նոյնինքն ընտրողը մշտապէս օժտւած է եղել այն գիտակցութեամբ, որով ցուցադրել է իր կամարտայայտութիւնըª Երկրի տնտեսա-քաղաքական իրավիճակներից ելնելով, ու դրանցից առաւելª համընդհանուր պետական ու ազգային շահերի համատեքստում: Իսկ ներկայիս, տւեալ շահերը թելադրում են, որ երկիրը իր բոլոր ներուժերով առաւել քան երբեւէ բացւի եւ ինտեգրւի համաշխարհային ընտանիքին, որի հակառակ ուղղութիւնը, յատկապէս նախորդող տասնամեակում, միեւնոյն տնտեսա-քաղաքական ոլորտներում ինչպէսեւª շրջանային թէ° միջազգային ասպարէզներում յետընթաց էր արձանագրել երկրի ու ժողովրդի հաշւին…